section_heading: 2010.
paragraph_text: Momčad u svojoj prvoj povratničkoj sezoni u F1 nije ostvarila željeni cilj koji si je postavila zajedno s povratnikom na staze Michaelom Schumacherom. Bolid jednostavno od početka nije bio dizajniran po Schumacherovim mjerama i kako je sam rekao nikako nije iz njega mogao izvući više nego što doista jest. Povremeni bljeskovi ekipe bilježe se trostrukim osvajanjem trećeg mjesta njihovog drugog puno mlađeg vozača u ekipi Nice Rosberga koji je praktički deklasirao veterana i bivšeg sedmerostrukog svjetskog prvaka u F1. Momčad je sezonu završila na solidnom, ali i čvrstom četvrtom mjestu bez ikakvih šansi da bi im itko zaprijetio iz donjeg dijela poretka gdje je najbliži pratitelj bio Renault.